Wikiloc | Ruta Pobla de Lillet Puig Llansada i baixada per corriols
btt (Rutes btt a Espanya → Catalunya → La Pobla de Lillet )
Pobla de Lillet Puig Llansada i baixada per corriols
2.828 207 2
Coordenades 3472
Vista 166 vegades, descarregada 13 vegades
Sortim de la Pobla de Lillet seguint el GR fins a l’antiga fabrica de ciment. El camí es molt entretingut doncs hem de baixar força vegades de la bici per a superar algunes rampes o esgraons. Després de l’estació agafem la carretera que porta a Castellar però immediatament agafem una pista que surt a la dreta que als 20 mts abandonem per seguir per un bonic i entretingut corriol que ens porta al Pas de l’Os, estret pas que escanya les aigües del Llobregat. Haurem de baixar i ajudar-nos en mes d’una ocasió a passar les bicis entre els blocs. Passat el Pas de l’Os el corriol es converteix en una pista que torna a sortir a la carretera de Castellar. Seguirem 3 km per asfalt fins a la Farga Vella i aquí seguirem la pista emporlanada que porta a les fonts del Llobregat. Deixarem a la dreta el camí a les Fonts del Llobregat i seguirem per la pista fins a Can Orriol. Passarem una tanca i seguirem per pista cap a la casa de Can Pau Solana. Aquí agafarem la pista que surt a l’esquerra i seguirem pujant fins al Plà de Rus. Poc després de superar la casa, les vistes començaran a ser increïbles. Abans d’arribar al Pla de Rus, la pista planeja i es fa molt ràpida. La pista suaument va guanyant desnivell, de fons i molt amunt veiem el Puig Llansada. Deixarem a l’esquerra el collada de les Tortes i després de passar els torrents de la Geperuda i els Comells arribarem després d’una forta pujada al final del telecadira dels Alabaus, seguint la pista arribarem al segon arrastre per després seguir la pista de pujada fins al cim del Puig Llansada. L’arribada al cim es espectacular doncs es un cim molt obert i que ens ofereix una espectacular vista a 360º
Sortirem directes del cim seguit les fites que ens portaran al Coll del Pal, sense problemes podrem buscar alternatives doncs la baixada es molt ampla i franca. Del coll de Pal seguirem per la dreta del torrent fins al pla de Canells. Aquí farem un canvi de direcció i sense problemes travessarem a peu el torrent, pujarem una mica per anar a buscar uns plans i començarem una divertida baixada amb una mica de tot, prats, corriol enmig de pins, laberints de boixos i alguns petits trams on haurem d’empènyer la bici. En Arribar al Pla d’Erola baixarem a buscar la pista per un camí una mica perdedor, sempre direcció a unes roques vermelles molt característiques. Aquí seguirem la pista de baixada retallant alguna de les llaçades fins als Erols, aquí seguirem per una pista que planejant i amb algunes rampes ens portarà fins al coll de Cerqueda i després fins el Trull on ens ficarem en un corriol de baixada molt divertit que ens portarà directes a la Pobla de Lillet.
Una molt bona sortida amb una mica de tot que segur agradarà als que deixen el rellotge a casa, els agraden els camins i corriols i tampoc els fa mandra empènyer de tant en tant la bici.
Si volem evitar els trams a peu abans d’arribar a la fabrica de ciment i els del Pas de l’Os, podem sortir directes de la Pobla de Lillet per la carretera asfaltada i fer els 5km fins a Sant Vicenç de Rus, però crec que val la pena empènyer una mica la btt.